cyanic-selkie/wikianc huggingface dataset:
सिपाही बुलबुल
बिबरन
The red-whiskered bulbul is about 20 cm in length. It has brown upper-parts and whitish underparts with buff flanks and a dark spur running onto the breast at shoulder level. It has a tall pointed black crest, red face patch and thin black moustachial line. The tail is long and brown with white terminal feather tips, but the vent area is red. Juveniles lack the red patch behind the eye, and the vent area is rufous-orange.
The loud and evocative call is a sharp kink-a-joo (also transcribed as pettigrew or kick-pettigrew or pleased to meet you ) and the song is a scolding chatter. They are more often heard than seen, but will often perch conspicuously especially in the mornings when they call from the tops of trees. The life span is about 11 years.
जेस्टोर
जेस्टोर (JSTOR) ("जर्नल स्टोरेज" क छोटरूप) एक ठो डिजिटल लाइब्रेरी हवे जेकर स्थापना 1995 में भइल। सुरुआत में ई जर्नल सभ में छपल लेखवन के उपलब्ध करावे जे एक ठो निच्चित समय से पुरान होखें। अब एह पर किताब वगैरह भी उपलब्ध बाटे। ई लगभग 2000 के ढेर जर्नल सभ में छपल लेख उपलब्ध करावे ला। ज्यादातर इस्तेमाल करे वाला लोग सब्सक्रिप्शन ले के करे ला हालाँकि, कुछ सामग्री जे पुरान बाटे, सभका खातिर फिरी में उपलब्ध बाटे। दुनिया के बहुत सारी यूनिवर्सिटी सभ एकर सब्स्क्रिप्शन लिहले बाड़ी स।
बेटा (फिलिम)
ई फिलिम के कहानी बी. पुट्टस्वामय्या के कन्नड़ उपन्यास पर आधारित रहल।
दैनिक जागरण
दैनिक जागरण भारत में छपे वाला हिंदी भाषा के अखबार ह। भरतीय पाठक सर्वेक्षण (Indian Readership Survey) 2012, Q-4 के अनुसार ई भारत के सभसे ढेर पढ़ल जाए वाला अखबार हवे। दैनिक जागरण 25वां बे लगातार भारत के सभसे ढेर पढ़ल जाए वाला अखबार बनल बाटे। इहे भर ना, बलुक ई दुनिया के सभसे ढेर पढ़ल जाए वाला अखबारन में से एक बाटे। बीबीसी आ रायटर्स के एक ठो सर्वेक्षण में एकरा के भारत के सभसे बिस्वस्नीय अखबार स्रोत के रूप में मानल गइल बा।
अखबार के प्रकाशन जागरण प्रकाशन लिमिटेड करे ला जे बॉम्बे स्टॉक ऍक्सचेंज आ नेशनल स्टॉक ऍक्सचेंज में दर्ज कम्पनी हवे। जागरण प्रकाशन द्वारा सन् 2010 में मिड डे के आ 2012 में नई दुनिया के भी खरीद लिहल गइल।
कैथी
कैथी, भा कायथी भा कायस्थी, उत्तर भारत में इस्तिमाल होखे वाली एक ठो पुरान लिपि यानि लिखाई के सिस्टम हऽ। बीसवीं सदी के बीच के समय ले ई लिपि मुख्य रूप से पुरनका नॉर्थ-वेस्टर्न प्रोविंस, अवध आ भोजपुरी क्षेत्र में अउरी नेपाल के मधेस क्षेत्र में प्रयोग होखे। एह लिपि में कानूनी दस्तावेज, प्रशासनिक कामकाज के ब्यौरा आ निजी दस्तावेज लिखल जायँ। भोजपुरी मुख्य रूप से एही लिपि में लिखल जाय। धीरे-धीरे एह लिपि के चलन बंद हो गइल आ अब ई लगभग समाप्तप्राय बाटे।
नाँव
कैथी शब्द "कायस्थ" से निकलल हवे। कायस्थ एक ठो सामाजिक समूह बाटे आ परंपरागत रूप से पुरान समय में ई लोग खाता-बही लिखे खातिर एह लिपि के इस्तेमाल करे। कायस्थ समुदाय के लोग तत्कालीन राजघराना सभ से आ उत्तरी भारत के अंगरेजी सरकार जुड़ल रहे आ एह लोग के जमीन, लगान, कानूनी दस्तावेज, माफी (दानपत्र), आम चिट्ठी-पतरी आ दरबारी बेहवार के रोजनामा इत्यादि लिखे खातिर नियुक्त कइल जाय। एही कायस्थ लोग द्वारा इस्तेमाल होखे वाला लिखाई के कायथी भा कैथी नाँव पड़ल।
इतिहास
कैथी में लिखल दस्तावेज सभ सोरहवाँ सदी ले पुरान पावल गइल बाने। मुगल काल में एकरे ब्यापक इस्तेमाल के पता चलल बा। 1880 के दशक में, ब्रिटिश राज में, बिहार के कचहरी कोर्ट के ई ऑफिशियल भाषा रहल। बाद में देवनागरी के महत्व ओह इलाका सभ में भी बढ़ल जेने पहिले कैथी ढेर प्रचलन में रहल आ ओकरे बाद कैथी के चलन धीरे धीरे कम होत गइल।
विवरण
कैथी लिखाई बायें से दाहिने लिखल जाले। ई आबूगीडा प्रकार के लिखाई हवे। एह में व्यंजन में स्वर के चीन्हा मिला के लिखल जालें। स्वर के अक्षर सभ के अलग से भी लिखल जा सके ला। स्वर के चीन्हा व्यंजन अक्षर के ऊपर, नीचे आगे आ पाछे (अलग-अलग स्वर अनुसार) लागे लें। कैथी लिपि के एक ठो खासियत हवे उपर के पड़ी पाई (शिरोरेखा) के ना होखल।
कैथी लिपि के भी तीन गो प्रकार बतावल गइल बाटे: तिरहुती कैथी, मगही कैथी आ भोजपुरी कैथी।
कैथी के पुराना समय में बिस्तार के प्रमाण सुदूर पूरुब में आसाम ले मिलल बाटे। मगध क्षेत्र के संत आ सिद्ध लोग के दैनिक बेह्वार के लिखाई भी कैथी रहल। मगध से बंगाल आ आसाम ले भक्ति आंदोलन के समय के रचना सभ के लिखे खातिर एह लिपि के इस्तेमाल के भी प्रमाण मिले ला। इहो कहल जाला कि आसाम के वर्तमान भाषा आ लिपि के बिकास में कैथी के योगदान रहल बाटे।
मैथिली भाषा के लिखे खातिर, आधुनिक काल में ले एह लिखाई के इस्तेमाल होखे के प्रमाण बाटे। ग्रियर्सन महोदय अपना खोज में ई पवलें कि मैथिलि लिखे खातिर (ओह समय तत्काल में) तीन गो प्रमुख लिपि इस्तेमाल मे रहल - मैथिली या तिरहुता के इस्तेमाल मिथिला के उच्च बर्ग के लोग करे, कैथी के प्रयोग पूरा उत्तर भारत के पढ़ल-लिखल मानल जाए वाला लोग करे आ तीसरी देवनागरी के प्रयोग बनारस के हिंदी समर्थक लोग द्वारा परचारित हो रहल रहे। वर्तमान में मैथिली के लिखे खातिर देवनागरी के प्रयोग हो रहल बा आ तिरहुता आ कैथी के चलन लगभग समाप्त हो चुकल बाटे।
ब्रिटिश शासन के समय हिंदी/नगरी बिस्तार आ परचार के प्रयास चालू भइल आ फ़ारसी लिखाई के हटा के नागरी के ऑफिशियल दर्जा दियवावे के खातिर ई तर्क दिहल गइल कि नगरी लिखाई ढेर चलन में बाटे। हालाँकि, ओह समय एह बात के एकदम अनदेखी कइल गइल कि कैथी लिखाई नागरी से भी ढेर प्रचलन में रहल। जब फ़ारसी लिखाई के हटावे के बात चलल तब प्रसिद्द व्याकरणबिद नेसफ़ील्ड कैथी के समर्थन कइलेन। कैम्पबेल के समय में 1873 में जब बिहार से फारसी लिखाई के ऑफिशियल दर्जा हटावे के बात चलल तबो शिक्षा आयोग के दिहल अपने रपट (1883-84) मे बंगाल प्रोविंसियल कमेटी कैथी लिपि के प्रस्ताव कइलस। हालाँकि, हिंदी/नागरी समर्थक लोग के ई ना स्वीकार भइल। एह लोग के नजर में देवनागरी आ हिंदी, संस्कृत पर ढेर आश्रित रहले के कारण, ढेर शुद्ध लागल। 1912 में आरा के नागरी प्रचारिणी सभा सरकार से नगरी लिपि के इस्तमाल के प्रस्ताव कइलस।
वर्तमान दसा
उत्तर भारत के कुछ इलाका में अभी भी पुरान सरकारी दस्तावेज कैथी लिखाई में सुरक्षित बाने। खासतौर पर जमीन के खतियान के रिकार्ड पुरान समय से कैथी लिखाई में बा। एही से जब कौनों जमीन संबंधी बिबाद या खरीदे-बेचे के मामिला आवेला तब एह लिखाई के जानकार लोग के जरूरत पड़े ला। वर्तमान में एह लिखाई के बस इहे महत्व रहि गइल बाटे आ बतावल जात बा कि एकरा जानकार लोग के कमी से काफी दिक्कत भी हो रहल बाटे।
हाल में बिहार के सरकार आ नालंदा खुला विश्वविद्द्यालय के कुछ प्रयास कैथी लिपि सिखावे खातिर भइल बा। एकरा खातिर ट्रेनिंग कैम्प भी लगावे के खबर बा।
युनिकोड
अक्टूबर 2009 में कैथी के युनिकोड मानक में सामिल कइल गइल, जब एकर 5.2 वर्शन रिलीज भइल।
कैथी खातिर निश्चित युनिकोड ब्लॉक बा U+11080–U+110CF:
सुकमा जिला
सुकमा जिला भारत के छत्तीसगढ़ राज्य में एगो जिला बाटे। एकर मुख्यालय सुकमा नगर बाटे। एकर कुल रकबा 5636 वर्ग कि॰मी॰ बाटे आ ई बस्तर प्रमंडल मे आवेला। एकर सीमा ओडिशा, आंध्र प्रदेश आ तेलंगाना जोरे लागल बाटे।
आबुगीडा
आबुगीडा चाहे आबूगीडा (abugida चाहे alphasyllabary; अल्फ़ासिलेबरी) अइसन लिखाई ब्यवस्था होला जेह में व्यंजन आ स्वर के (मात्रा के रूप में) एकसाथ मिला के लिखल जाला। ई ट्रू-अल्फाबेट वाला सिस्टम से अलग किसिम के होला, जेह में स्वर आ व्यंजन दुनों के खातिर अलगा-अलग चीन्हा (अच्छर भा अल्फाबेट) होलें आ उन्हन के अलग-अलग लिखलो जाला; ई अब्जदो वाला सिस्टम से अलग होला जेह में स्वर के लिखल कौनों खास जरूरी ना होला। उदाहरन खातिर देवनागरी लिखाई में "क्" एक ठो व्यंजन हवे जेह में स्वरन के अलग अलग मात्रा लगा के "क", "का", "कि", "को" नियर लिखल जाला जबकि अंग्रेजी ट्रू-अल्फाबेट वाला सिस्टम हवे जेह में "कि" लिखल जाई त "ki" दू गो अक्षर से लिखल जाई।
आबुगीडा नाँव के इस्तेमाल पीटर टी. डेनियल्स द्वारा 1990 में लिखाई सभ के किसिम बतावे (बर्गीकरण) में कइल गइल। ई वास्तव में इथियोपिया के गी'ज भाषा के शुरुआती चार गो अक्षर (आ, बु, गी, डा) से बनल नाँव हवे; ठीक ओइसहीं जइसे अल्फ़ा आ बीटा नाँव के पहिला दू गो यूनानी अक्षर से "अल्फाबेट" शब्द बनल हवे, या भोजपुरी में पहिला व्यंजन "क" के आधार पर अक्षर सभ के वर्णमाला के "ककहरा" कहल जाला।
देवनागरी, कैथी नियर ब्राह्मी परिवार के सगरी लिखाई सभ आबुगीडे किसिम के हईं।
अमर उजाला
अमर उजाला भारत में छपे वाला एक ठो दैनिक हिंदीअखबार बाटे। एकर कुल बिक्री (सर्कुलेशन) लगभग 20 लाख बाटे। साल 2013 के भारतीय पाठक सर्वेक्षण (Indian Readership Survey) के राप्त के मोताबिक 55.1 लाख पाठकन के साथ ई अखबार भारत में 12वां नंबर पर रहल।
सूरजपुर जिला
जनसंख्या
साल 2011 के जनगणना के हिसाब से सूरजपुर जिला के कुल जनसंख्या 660280 बाटे आ जनसंख्या घनत्व 150 बाटे।
भारत में पानी प्रदूषण
भारत में पानी प्रदूषण एगो गम्हीर पर्यावरणी समस्या आ मुद्दा बाटे। पानी प्रदूषण के मुख्य सोर्स बिना शोधल सीवेज (शहरी गंदा नाला सभ के पानी) बाटे। एकरे अलावा उद्योग सभ से निकले वाला पानी जे साफ कइले नदी चाहे झील में पहुँच जाला, खेती से धोआ के पहुँचल रासायनिक खाद आ कीटनाशक आ ठोस कचड़ा सभ एह देस में पानी के प्रदूषण के कारन बाड़ें।
एगो रपट के हिसाब से भारत में लगभग 70% सतही पानी गंदा बाटे जेकरा के पीयल ना जा सके ला।
सतही जलबहाव
सतही जलबहाव (surface runoff) धरती के सतह पर पानी के बहाव हवे, अइसन पानी जे चाहे बरखा से आवे, बरफ पघिले से आवे या अउरी कौनों तरीका से धरती के सोखे के छमता से बेसी हो जाय।
शहरी जलबहाव
शहरी जलबहाव अइसन किसिम के सतही जलबहाव हवे जे शहरीकरण के परिणाम हवे। आमतौर पर ई अक्सरहा शहर के लोगन खाती जलभराव, बाढ़ आ प्रदूषण के कारण बने ला। एकरा चलते बिबिध किसिम के तत्व आसपास के पानी के भंडार में जा सके लें जिनहन से पानी प्रदूषण होला।
सरगुजा जिला
सरगुजा जिला भारत के छत्तीसगढ़ राज्य में एगो जिला बाटे। एकर मुख्यालय सरगुजा शहर बाटे। एकर कुल रकबा 3265 वर्ग कि॰मी॰ बाटे।
जनसंख्या
साल 2011 के जनगणना के हिसाब से सरगुजा जिला के कुल जनसंख्या 420661 बाटे आ जनसंख्या घनत्व 150 बाटे।
दि हिंदू
दि हिंदू (The Hindu) भारत में छपे वाला एक ठो अंग्रेजी भाषा के दैनिक अखबार बा। एकर मुख्यालय चेन्नई (मद्रास) में बाटे। ई अखबार जब सुरू भइल तब हप्तावार छपे। 1878 में सुरुआत से ले के 1889 तक ले ई हप्तावार छपल आ एकरा बाद दैनिक, मने की रोज छपे वाला हो गइल। ईई भारत के दुसरा सभसे ढेर सर्कुलेशन वाला अंग्रेजी अखबार बाटे, एकर बिकिरी जुलाई-दिसंबर 2015 में 15.1 लाख कॉपी प्रति दिन रहल। 2014 के पाठक सर्वे के मोताबिक ई अखबार दि टाइम्स ऑफ इंडिया आ हिंदुस्तान टाइम्स के बाद तिसरा नंबर पर रहल जब एकर पाठक 16 लाख लोग रहे। दि हिंदू के सर्कुलेशन आधार सभसे ढेर दक्खिनी भारत में बाटे आ ई आंध्र प्रदेश, तमिल नाडु, कर्नाटक, केरल आ तेलंगाना में बहुतायत से पढ़ल जाला।
नवंबर 2015 के समय ले, एकर प्रकाशन 18 गो भारतीय शहरन से होखत बाटे: बंगलौर, चेन्नई, हैदराबाद, तिरुअनंतपुरम, विजयवाड़ा, कलकत्ता, मुंबई, कोयंबटूर, मदुरै, नोएडा, विशाखापत्तनम, कोच्चि, मंगलोर, तिरुचिरापल्ली, हुबली, मोहाली, लखनऊ, इलाहाबाद, आ मल्लाप्पुरम।
कोरोनावायरस
कोरोना वायरस (Coronavirus) वायरस सभ के एगो समूह हवे जे मैमल आ चिरई सभ के प्रभावित करे लें। एह वायरस परिवार में बहुत सारा वायरस सामिल बाड़ें आ इनहन के ज़ूटॉनिक कहल जाला काहें से कि ई जानवरन आ आदमिन में फइले लें। आदमिन में इनहना के इन्फेक्शन हो जाए पर साँस के सिस्टम परभावित होला। आम सर्दी-जोखाम से ले के घातक इन्फेक्शन तक हो सके ला। सार्स, मर्स आ कोविड-19 नियर घातक बेमारी इनहना के चलते देखल गइल बा। अउरी जानवर सभ में भी इनहन के इन्फेक्शन के अलग-अलग परभाव देखे के मिले ला जइसे कि मुर्गा सभ में एकरे चलते साँस के सिस्टम के ऊपरी हिस्सा परभावित होला जबकि गाइ-गोरू सभ में एकरे चलते डायरिया देखे के मिले ला।
खिलाड़ी (फिलिम)
खिलाड़ी 1992 में आइल फिलिम रहल। ई हिंदी भाषा के फिलिम अक्षय कुमार के सुरुआती सफलता में गिनावल जाले। एही का बाद अक्षय कुमार के कई फिलिम सभ में "खिलाड़ी" शब्द शामिल करे वाला टाइटिल रखल गइल। एह फिलिम के डाइरेक्टर अब्बास-मस्तान लोग रहल।
फिलिम के गाना ओह समय खूब चलल रहलें।
संगीत
जतिन-ललित ने साउंडट्रैक बनाया, जो 1992 के सर्वश्रेष्ठ बिकने वाले शीर्ष 5 एल्बमों में से एक था।
खुंबु पासांगल्हामु
पहिले, खुमजुंग, नाम्चे, जुबिंग आ चौरिखर्क सभे सोलुखुम्बु जिला के अलग अलग गांव विकास समिति रहल।
नाम
खुम्बु पासांगल्हामु सोलुखुम्बु जिला में स्थित बा, सोलुखुम्बु नाम में भी "खुम्बु" शब्द देखल जा सकत बा। सोलुखुम्बु "सोलु" आ "खुम्बु" शब्द के मिलला से बनल बा। "सोलु" के मतलब होला सोलुखुम्बु जिला के निचला भाग आ "खुम्बु" के मतलब होला उपरला भाग। "पासांगल्हामु" शब्द लिहल गइल बा पासांग ल्हामु शेर्पा से, पासांग ल्हामु शेर्पा नेपाल के पहिलकी महिला रहली जे माउंट एवरेस्ट शिखर पर चढ़ल रहली।
भूगोल आ हवा-पानी
खुम्बु पासांगल्हामु निर्देशांक 27.74° उत्तरी 86.73° पूर्वी अक्षांश अउर देशांतर पर स्थित बा। इ प्रदेश के सबसे उत्तरी हिस्सा में स्थित बा, जहां के धरातल बहुत उंच बा, इ उच्च-हिमालय के हिस्सा ह। खुम्बु पासांगल्हामु के भौगोलिक अवस्था बहुत कठिन बा। इ क्षेत्र विश्व के बहुत ऊंचाई वाला क्षेत्र ह। इ क्षेत्र के न्यूनतम ऊंचाई 1900 m बा, जबकि अधिकतम ऊंचाई 8848 m बा। गांवपालिका के कुल क्षेत्रफल 1539.11 km2 बा, एहीसे इ गांवपालिका फाक्तांगलुंग (ताप्लेजुंग जिला) के बाद प्रदेश संख्या 1 के दुसरका सब से बड़हन (क्षेत्रफल के हिसाब से) गांवपालिक ह।
लहोत्से, नुपत्से, चोयु, आमा डाबलाम, पुमोरी, थामशेर्कु वगैरह उच्च शिखर इ क्षेत्र में स्थित बाड़ी सभ। खरीखोला, लुक्ला, मंजु, नाम्चे, खुमजुंग, खुण्डे, टेंगबोचे, फोरचे, पांगबोचे, फिरिचे आदि इ क्षेत्र में स्थित मानव बस्ती ह।
खुम्बु पासांगल्हामु के भूगोल एक समान समतल नइखे, एकर ऊंचाई 2000मि से लेकर 8848 मि तक बा, एहीसे ई क्षेत्र के हवा-पानी में बहुते भिन्नता बा। ऊंचाई में क्रमिक वृद्धि के कारण, इ क्षेत्र के हवा-पानी के चार जलवायु क्षेत्र में बाँटल जा सकत बा। जलवायु क्षेत्र में जंगली निचला क्षेत्र, अल्पाइन (उंच पहाड़ी) झाड़ी वाला क्षेत्र, ऊपरी अल्पाइन क्षेत्र जहां पेड़-पौधा सीमित मात्रा में होला आ आर्कटिक (बर्फीला) क्षेत्र। एहि से अलग अलग ऊंचाई या क्षेत्र में तापमान आ मौसम के स्थिति में भिन्नता बा। सबसे ऊपरी क्षेत्र बरफ से ढकल होखला के वजह से उहाँ ठंड बहुत अधिक बा, वइसे ही निचला क्षेत्र के घाटी कुल में ठंड कुछ कम बा।
माइक्रोफार्मेट
माइक्रोफार्मेट चाहे माइक्रोफॉरमेट (Microformat; उच्चारण: माइक्रोफॉरमैट; कभी कभार छोट रूप में μF लिखल जाला) परिभाषित एचटीएमएल क्लास सभके सेट होखे लें जे एचटीएमएल एलीमेंट सभ के के बारे में बिबरन वाला आ कंसिस्टेंट मेटाडेटा के रूप में काम करे लें। इनहन के काम एलिमेंट सभ के ओह लच्छन के बारे में बतावल होला की एलिमेंट कवना प्रकार के डेटा बा (जइसे की: कान्टैक्ट जानकारी, भूगोलीय लोकेशन, इवेंट, ब्लॉग पोस्ट, रेसिपी वगैरह)। एह तरीका से ई सॉफ्टवेयर सभ के कौनों जानकारी के प्रासेस करे में सहायक होलें काहें से कि सॉफ्टवेयर के पता चल जाला कि कवना किसिम के डेटा बाटे, नाहीं त अटरेंडम मान के पहिले सॉफ्टवेयर के खुदे चीन्हे के परित। माइक्रोफारमेट सभ के पैदाइश 2005 के आसपास भइल आ ई प्राथमिक रूप से सर्च इंजन आ आरएसएस नियर समाचार एकट्ठा करे वाला सर्विस सभ खातिर डिजाइन कइल गइल रहलें।
युनिकोड
युनिकोड चाहे यूनीकोड (Unicode) एगो इंटरनेशनल टेक्नॉलजी स्टैंडर्ड हवे कि दुनिया भर लेख लिखाई सिस्टम सभ के पाठ (टेक्स्ट) के एनकोडिंग, प्रदर्शन आ हैंडलिंग एगो कंसिस्टेंट तरीका से कइल जा सके। एकरे रखरखाव के काम युनिकोड कंसोर्टियम करे ला। मार्च 2020 तक ले एह में कुल 1,43,859 कैरेक्टर (अक्षर) शामिल रहलें आ ई युनिकोड 13.0 के नाँव से जानल जाला जे में 154 आधुनिक आ इतिहासी लिखाई सभ के अक्षर शामिल बाने।
योसेमिटी झरना
योसेमिटी झरना अमेरिका के योसेमिटी नेशनल पार्क में एगो प्राकृतिक झरना बाटे। ई एह नेशनल पार्क के सभसे ऊँच झरना हवे जे एकदम ऊपर से नीचे के आधार तक ले कुल 2425 ft के ऊँचाई वाला बा जेह में तीन गो खंड (सीढ़ीदार) बाड़ें। भूगोलीय रूप से ई झरना आ नेशनल पार्क सिएरा नेवादा परबत श्रेणी के हिस्सा हवें आ अमेरिका के कैलिफोर्निया राज्य में पड़े लें।
ई अमेरिका के कुछ सभसे प्रमुख पर्यटन वाला जगह सभ में गिनल जाला आ बसंत रितु के अंत में इहाँ सभसे ढेर पर्यटक लोग आवे ला जब एह झरना में सभसे बेसी पानी के बहाव होखे ला।
खंड
एह सीढ़ीदार झरना में तर-ऊपर तीन गो खंड बाड़ें:
ऊपरी योसेमिटी झरना
एगो प्लंज प्रकार के झरना हवे जे 1430 ft ऊँच बाटे। ई योसेमिटी क्रीक के तेजी से बहे वाला पानी के ईगल क्रीक मीडो नाँव के हिस्सा से हो के बहे के बाद एगो खड़ा किनारा से नीचे गिरे से बने ला।एकर दृश्य सभसे खुबसूरत देख्लाई पड़े ला। ई हिस्सा तीनों खंड में सभसे बेसी ऊँचाई वाला हवे। एह ऊपरी झरना के ऊपर वाला हिस्सा आ निचला बेस वाला हिस्सा, दुन्नो जगह ले पहुँचे खातिर पगडंडी नियर रस्ता से हो के पैदल जाये के पड़े ला।
बिचला कैस्केड्स
बिचला हिस्सा कैस्केड प्रकार के झरना हवे जहाँ पानी चार गो प्लंज सभ में बँट के बहे ला आ झरना के प्रकार एही के चलते कैस्केड हो जाला। ई कैस्केड सभ बहुत सकेत गॉर्ज में बाड़ें आ घाटी में के ज्यादातर भ्यूप्वाइंट सभ से लउकबे ना करे लें। ऊपरी झरना ले जाए के पगडंडी वाला रस्ता सभ में कुछ जगह से इनहन के देखल जा सके ला। इनहन के ऊँचाई लगभग 675 ft बाटे जे निचला हिस्सा के दुगुन्ना बा।
निचला योसेमिटी झरना
तीनों खंड में सभसे नीचे हवे जे 320 ft ऊँचाई वाला हऽ। ई नीचे के घाटी से आसानी से देखल जा सके ला। एह हिस्सा के निचला बेस के बाद पानी मर्सेड नदी में जा के मिले ला। बेस के लगे बने वाला झरना कुंड (प्लंज) के आसपास के हिस्सा ऊपर से आ के गिरल आ एकट्ठा भइल पाथर सभ (टॉलस) के चलते आ नम सतह के चलते बिछलहर वाला आ खतरनाक हवे।
पर्यटन
योसेमिटी झरना ले पहुँचे खातिर योसेमिटी पार्क में मौजूद योसेमिटी लॉज़ ऍट दि फ़ाल्स नाँव के लॉज बाटे जहाँ रुकल जा सके ला। एहिजा से झरना के निचला हिस्सा ले पगडंडी जाला।
इंदिरा गाँधी
इंदिरा गाँधी ( जनमनाँव: नेहरू; 19 नवंबर 1917 – 31 अक्टूबर 1984) एक ठो कांग्रेस के नेता आ भारत के पहिली महिला परधानमंत्री रहली। इंदिरा भारत के पहिला परधानमंत्री जवाहरलाल नेहरू के एकलौती संतान रहली। इंदिरा गाँधी, 1966 से 1977 ले आ 1980 से 1984 में (इनके हत्या ले) भारत के परधानमंत्री रहली आ एह तरीका से अपने बाबूजी के बाद ऊ दुसरा नंबर पर सभसे लंबा समय ले भारत के परधानमंत्री रहली।
बिस्व मधुमाछी दिवस
बिस्व मधुमाछी दिवस चाहे विश्व मधुमक्खी दिवस (World Bee Day) 20 मई के मनावल जाए वाला दिवस हवे। ई यूनाइटेड नेशंस द्वारा घोषित एगो दिवस हवे जे मधुमाछी आ अउरी अइसने परागण में सहायक जीवधारी सभ के भूमिका के पहिचान दियावे खातिर मनावल जाला।
20 मई स्लोवेनिया के एंटोन जान्सा के जनमदिन हवे जे 1734 में एही दिन पैदा भइल रहलें आ मधुमक्खी पालन के क्षेत्र में काम कइलेन। 2017 के दिसंबर में स्लोवेनिया के प्रस्ताव के यूनाइटेड नेशंस के मजूरी मिलल आ ई दिवस पूरा बिस्व में मनावल जाए लागल।
जनसत्ता
जनसत्ता भारत में छपे वाला प्रमुख हिंदीअखबारन में गिनल जाला। ई अखबार प्रसिद्द उद्योगपति रामनाथ गोयनका के स्थापित इंडियन ऍक्सप्रेस ग्रुप के एक ठो हिंदी उपक्रम बा। 1983 में एकर स्थापना दिल्ली में भइल आ अब ई रोज-रोज दिल्ली के अलावा कलकत्ता, लखनऊ आ चंडीगढ़ से छपे ला।
ईहे समूह मराठी में लोकसत्ता नाँव के आखबार मुंबई से छापे ला आ ई दुन्नों अखबार प्रभावशाली मानल जाने।
संपादक लोग
जनसत्ता के संपादक रहि चुकल लोग में प्रभाष जोशी आ ओम थानवी नियर प्रसिद्ध लोग के नाँव गिनल जाला। जोशी (निधन 2009) के भारतीय आ हिंदी पत्रकारिता में बहुत परभावशाली ब्यक्ति मानल जाला।
आनंद–मिलिंद
आनंद आ मिलिंद भारतीय सिनेमा में संगीतकार लोग बा आ मिल के एक्के साथ आनंद-मिलिंद के नाँव से काम करे ला। दुनों जाना मिल के करीबन 200 से ढेर फिलिम सभ में संगीत देले बा लोग आ ई दुनो जाना परसिद्ध संगीतकार चित्रगुप्त के बेटा हवे लोग।
लैटिन लिखाई
लैटिन लिखाई, (Latin script) रोमन लिखाई चाहे रोमन लिपि (Roman script) पुराना जमाना के लैटिन भाषा के लिखाई सिस्टम के आधार पर बनल लिखाई (लिपि) हवे। एकर अच्छर सभ (ग्राफिकल चीन्हा सभ) क्लासिकल लैटिन अच्छर (अल्फाबेट) सभ के आधुनिक रूप हवें। वर्तमान में अंग्रेजी, फ्रेंच, स्पैनिश नियर बहुत प्रचलित भाषा सभ के लिखे में इनहने के इस्तेमाल होखे ला आ दुनिया के लगभग 70 % जनता एकर इस्तेमाल क रहल बाटे। ई इंटरनेशनल फोनेटिक अल्फाबेट (आइपीए) के आधार हवे।
नवभारत टाइम्स
मुंबई के अलावा, नवभारत टाइम्स के संस्करण दिल्ली आ लखनऊ से भी छपे ला।
कैथी (युनिकोड ब्लॉक)
कैथी एक ठो युनिकोड ब्लॉक बाटे जेह में अइसन अक्षर सभ बाने जे पुरनका समय में उत्तर भारत में आम चलन में रहलें। कैथी लिखाई के इस्तमाल भोजपुरी, हिंदी, उर्दू, मैथिली, अवधी नियर भाषा सभ के लिखे खातिर होखे।
झाँसी के रानी
झाँसी के रानी, लक्ष्मीबाई (19 नवंबर 1828 – 18 जून 1858 ), जनम नाँव मणिकर्णिका;, मराठा-शासित झाँसी राज के रानी रहली। ब्रिटिश राज के खिलाफ 1857 के गदर में लक्ष्मीबाई बिद्रोह के अगुआ बने वाला लोग में रहली।
लक्ष्मीबाई के जनम बनारस में भइल रहल आ उनके बचपन के नाँव "मणिकर्णिका" रहल जेकरा के "मनु" भी बोलावल जाय।
इंद्र कुमार
इंद्र कुमार एगो भारतीय प्रोड्यूसर-डाइरेक्टर बाने। इनके बनावल फिलिम सभ में दिल, बेटा, आ राजा नियर फिलिम गिनावल जा सके लीं।
बिहार बिधानसभा
बिहार बिधानसभा (चाहे बिहार विधान सभा) भारतीय राज्य बिहार के राज्य स्तर पर बिधायिका, मने की लेजिस्लेटिव असेंबली, हवे। एह बिधायिका में कुल 243 सीट बाटे जेह में से 122 सीट के जरूरत बहुमत साबित करे खातिर जरूरी होखे ला। जे पार्टी, चाहे गठबंधन अतना बहुमात साबित करे ला ऊ सरकार बनावे ला आ बिहार राज्य के सरकार खाती मुख्यमंत्री बनावे ला।
इतिहास देखल जाय तब 12 दिसंबर 1911 के जार्ज पंचम के दिल्ली दरबार में घोषणा के बाद बिहार आ उड़ीसा राज्य के रूप में बंगाल से अलगा क के पटना में एह राज्य के मुख्यालय बनावल गइल। ख़ुद बिहार बिधानसभा के अस्थापना 1937 में भइल आ आजाद भारत में बिहार के बिधानसभा खातिर पहिला आम चुनाव 1952 में भइल; ओह जमाना में एह विधानसभा में कुल 152 सीट रहल।
बिहार बिधान सभा के भवन आ सचिवालय (सेक्रेटेरिएट) बिहार के राजधानी पटना में बाटे।
बाहरी कड़ी
बिहार बिधानसभा
दिल देके देखो
दिल देके देखो एगो भारतीय हिंदी धारावाहिक हवे जेवन सब टीवी पर प्रसारित हो रहल बा। एकर पहिला प्रसारण 18 अक्टूबर 2016 के भइल। एकर निर्माता मनीष गोस्वामी आ निर्देशक मन सिंह मंकू बाड़ें।
चौपाल (सार्वजनिक जगह)
चौपाल उत्तरी भारत आ पाकिस्तान के गाँव-देहात के इलाका में एक ठो सार्वजनिक बिल्डिंग या जगह होला जहाँ गाँव के लोग सभा, बैठक भा पंचाइत या अन्य सामाजिक काम खातिर जुटे ला।
पार्वती पहाड़ी
पार्वती पहाड़ी महाराष्ट्र के पुणे शहर के चउहद्दी के भीतर एगो छोट खन पहाड़ी बाटे। ई समुंद्र तल से 2100 ft ऊँच बाटे आ पुणे के सभसे बेहतरीन सीन देखे लायक जगहा हवे जहाँ से शहर के पैनोरमा देखलाई पड़े ला आ ई पुणे के दुसरा सभसे ऊँच अस्थान हवे, वेताल पहाड़ी के बाद। पहाड़ी के सभसे ऊपर देवी पार्वती के एगो मंदिर बा जेवना के चलते एकर नाँव परल हवे। ई मंदिर पुणे से सभसे पुरान धरोहर हवे आ पेशवा बंस के शासन के दौरान बनावल गइल रहल। मंदिर ले चढ़ के चहुँपे खाती 103 गो सीढ़ी बाड़ी स।
हिन्दुस्तान (अखबार)
हिन्दुस्तान भारत में छपे वाला एख ठो दैनिक हिंदीअखबार बाटे। ई भारत के दूसरा सभसे ढेर पढ़ल जाए वाला अखबार बाटे (14.7 मिलियन या 147 लाख पाठक - 2014 में)।
हिन्दुस्तान के कुल 19 गो संस्करण छपे ला, जहाँ से ई संस्करण छपे लें ऊ शहर बाड़ें: दिल्ली, पटना, मुजफ्फरपुर, गया, भागलपुर, राँची, जमशेदपुर, धनबाद, लखनऊ, बनारस, मेरठ, आगरा, इलाहाबाद, गोरखपुर, बरेली, मुरादाबाद, अलीगढ़, कानपुर, देहरादून, हरिद्वार, आ हल्द्वानी।
बगहा (बिधानसभा क्षेत्र)
बगहा बिहार के पच्छिम चंपारण जिला मे एगो बिधानसभा क्षेत्र हऽ।
विकिडेटा
विकिडेटा (Wikidata) आपसी सहजोग से संपादित होखे वाला, बहुभाषी, नॉलेज ग्राफ (अइसन नॉलेज बेस जे ग्राफ के रूप के डेटा मॉडल में जानकारी के सहेजे) हवे जे विकिमीडिया फाउंडेशन द्वारा होस्ट कइल जा रहल बा। ई खुला डेटा के कॉमन सोर्स हवे जेकरा के सगरी विकिमीडिया प्रोजेक्ट सभ इस्तेमाल करे लें जइसे कि विकिपीडिया, आ अउरियो केहू दूसर एकर इस्तेमाल CC0 पब्लिक डोमेन लाइसेंस के तहत कइ सके ला।
विकिडेटा के संचालन विकिबेस सॉफ्टवेयर पर होला। एकरा के केहूओ संपादित क सके ला काहें से कि ई एक किसिम के विकि हवे। एकर इस्तेमाल मशीन (कंप्यूटर बॉट वगैरह) आ आदमी (मैनुअली) केहू क सके ला।
विकिडेटा 29 अक्टूबर 2012 के लांच भइल रहे। शुरुआत में विकिपीडिया के अलग-अलग भाषा सभ के एकही बिसय पर बनल पन्ना सभ के जोड़े खातिर उनहन पर इंटरविकि कड़ी के इस्तेमाल कइल जाव। एही खातिर विकिडेटा के शुरुआत भइल कि एह आपसी जोड़ सभ के एक जगह एकट्ठा रखल जा सके आ सगरी भाषा के विकिपीडिया इहाँ से एह जोड़ सभ के इस्तेमाल क सकें। 14 जनवरी 2013 के हंगेरियन भाषा के विकिपीडिया पहिली विकिपीडिया बनल जेकर आँकड़ा विकिडेटा से जुड़ गइल। एकरे बाद हिब्रू आ इटैलियन भाषा के विकिपीडिया एह से जुड़ल। 13 फरवरी के अंग्रेजी भाषा के विकिपीडिया विकिडेटा से जुड़ गइल आ 6 मार्च 2013 से सगरी भाषा के विकिपीडिया सभ एह सुबिधा से जुड़ गइलीं। 23 सितंबर के विकिमीडिया कॉमंस एकरा से जुड़ गइल।
बाद में एह में अउरी फंक्शन सभ जुड़त गइलें। 15 मई 2021 ले के आँकड़ा अनुसार एह विकिडेटा पर कुल 9,36,15,000+ डेटा आइटम रहलें।
अक्षरा हासन
अक्षरा हासन (जनम: 12 अक्टूबर 1990) एगो सिनेमा ऐक्ट्रेस आ असिस्टेंट डाइरेक्टर बाड़ी। ई भारतीय अभिनेत्री, परसिद्ध अभिनेता कमल हासन के बेटी आ श्रुति हासन के बहिन हई। इनके फ़िल्मी कैरियर के सुरुआत शमिताभ फिलिम से भइल।
हुगली (बहुअर्थी)
हुगली से नीचे दिहल कई ठे में से कौनों अरथ हो सके ला:
इंटरट्रॉपिकल कन्वर्जेन्स जोन
इंटरट्रॉपिकल कन्वर्जेन्स जोन (Intertropical Convergence Zone; संछेप: आइटीसीजेड (ITCZ), उच्चारण "इच" ), जेकरा के समुंद्री जहाज चलावे वाला नाविक लोग डोलड्रम्स (doldrums, अरथ: "शांत इलाका") कहे ला, बिसुवत रेखा के आसपास के इलाका हवे जहाँ आमतौर पर हवा के बहाव बहुत कम रहे ला, एह इलाका में उतर-पूरुब से आ दक्खिन पूरुब से आवे वाली ट्रेड विंड सभ कन्वर्ज करे लीं (एकट्ठा होखे लीं आ मिले लीं)। ई पूरा पृथिवी के घेरा बनावे ला लगभग ओही इलाका में जहाँ गर्मी के बिसुवत रेखा (थर्मल इक्वेटर) होखे ले; साथे-साथ एकर लोकेशन सीजन के साथे उत्तर-दक्खिन के घसकत रहे ले। जब ई जोन भूमध्य रेखा (बिसुवत रेखा) के लगे रहे ला एकरा के अंग्रेजी में नियर-इक्विटोरियल ट्रफ़ कहल जाला। जब आइटीसीजेड में सीजन के साथे घसकाव हो जाला आ मानसून सर्कुलेशन के साथे जुड़ जाला तब एकरे के मानसून ट्रफ (monsoon trough) कहल जाला, ई शब्दावली ऑस्ट्रेलिया आ एशिया के हिस्सन में चलन में हवे।
नारियल
नरियर चाहे नारियल (Cocos nucifera) एगो लमहर फेड़ होला जे गरम नम जलवायु वाला इलाका सभ में पैदा होला। ई आरकेसिये परिवार के पौधा हवे जिनहन के आम अंग्रेजी में पाम कहल जाला, एह परिवार के कोकोस जाति के ई एकलौता पौधा हवे। नरियर के पेड़ पर कड़ेर खोल वाला फल फरे ला जेकरा अंदर गरी आ पानी होला। आम भाषा में नारियल शब्द के मतलब एकर पेड़ आ फर दूनों हो सके ला। अंग्रेजी भाषा में एकरा के कोकोनट (Coconut) कहल जाला जेह में कोको शब्द पुर्तगाली आ स्पेनी भाषा से आइल हवे जेकर अरथ खोपड़ी होला, एकरे फर के कड़ेर खोपड़ी नियर खोल वाला होखे के कारन ई नाँव पड़ल हवे। संस्कृत में एकरा के नारिकेल कहल जाला आ कुछ जगह एकरा के श्रीफल भी कहल जाला जेकरा के भोजपुरी के सिरफल से अलग बूझे के चाहीं।
एकरे फर, तना आ पतई सभ के बिबिध इस्तेमाल होला। ई अपना इस्तेमाल के कारन दुनिया के सभसे उपयोगी पेड़ सभ में गिनल जाला। फल के इस्तेमाल कच्चा खाए से ले के बिबिध किसिम के पकवान बनावे में, पूरा पाक जाए पर सुखा के गरी के रूप में पकवान सभ में आ नारियल के तेल बनावे में इस्तेमाल होला; एकर कई तरह के दवाई सभ में इस्तेमाल होला। तना आ पत्ता अउरी रेशा सभ के इस्तेमाल कई तरह के घरेलू समान, सजावटी सामान, रसरी, चटाई वगैरह बनावे में होला आ कुछ इलाका में घर (छान-छप्पर) बनावे में भी होला।
थलभीतरी बेसिन
एंडोरेइक बेसिन चाहे थलभीतरी बेसिन (शब्दउत्पत्ती:ἔνδον, एंडॉन, "अंदर" आ ῥεῖν, रे'इन, "बहाव"; अंग्रेजी उच्चारण: ऎंडोरी'इक बेसिन) एगो अइसन बंद बहाव थाला होला जवना में नद्दी-नाला सभ आके एगो अइसन जगह पर पानी छोड़े लें जहाँ से बाहर की ओर दुसरा नद्दी या समुन्दर में कौनों अउरी निकास-बहाव ना होला। समुन्द्र में बहाव वाला बेसिन के बिपरीत इनहन के पानी या के निकास बहाव के रूप में ना होला बलुक पानी या त भाप बन के उड़ जाला या फिन जमीन के अंदर सरवत के चल जाला।
नाँव उत्पत्ती
अंग्रेजी के शब्द हवे Endorheic basin जेकर उच्चारण होला ; ऎंडोरी'इक बेसिन; आ एकरा के endoreic basin भा endorreic basin के रूप में भी अंग्रेजी में लिखल जाला। देवनागरी लिखाई में लिखत घरी कई लोग एकरा के गलती से एंडोरहिक बेसिन लिखे आ ओही अनुसार पढ़े ला।
अंग्रेजी के शब्द ऎंडोरी'इक के उत्पत्ती ἔνδον, एंडॉन, "अंदर" आ चाहे भीतर, आ ῥεῖν, री'इन, "बहाव" के मिले से भइल हवे।
हिंदी में एकरा के कभी बंद जलसम्भर चाहे समावृत जलसम्भर कह दिहल जाला; हालाँकि, जलसंभर के प्रयोग एक़ुइफ़र भा एक्विफर खाती होला जे जमीन के भीतर नीचे वाला पानी के छेत्र खाती इस्तेमाल होखे ला।
देहात
साधारण शब्द में देहात भा देहाती क्षेत्र एगो भौगोलिक क्षेत्र ह जवन शहर भा कस्बा से बाहर स्थित होला। संयुक्त राज्य के स्वास्थ्य आ मानव सेवा विभाग के स्वास्थ्य संसाधन अउर सेवा प्रशासन शब्द "देहात" (rural) के परिभाषित कुछ इ तरीका से कइले बा: "...all population, housing, and territory not included within an urban area. Whatever is not urban is considered rural." (अर्थात "...सभ आबादी, घर-द्वार आ क्षेत्र जवन शहरी क्षेत्र में नइखे। कोई भी चीज यदि शहरी ना ह त उ के देहाती कहल जाइ।"
ठेठ देहाती क्षेत्र में जनसंख्या घनत्व कम होखेला आ बस्ती छोट होखेला। खेती-पाती वाला क्षेत्र प्रायः देहाती होखेला, अन्य तरह के क्षेत्र जइसे की जंगल बा, ओहु के देहाती समझल जाला। सांख्यिकी आ प्रशासनिक उद्देश्य खातिर अलग अलग देश में "देहात" शब्द के परिभाषा भी अलग अलग हो सकत बा
करोल एम. हाइस्मिथ
करोल ऍम॰ हाइस्मिथ (Carol M. Highsmith; जनम 1946) एक ठो अमेरिकी फोटोग्राफर, लेखिका, आ प्रकाशक (पब्लिशर) बाड़ी जे अमेरिका के सगरी राज्यन में आ कोलंबिया आ प्यूर्तो रिको में फोटोग्राफी कइले बाड़ी। ऊ अमेरिका में हर तरह के फोटोग्राफी (लैंडस्केप, बिल्डिंग, आर्किटेक्चर, सहरी आ देहाती जीवन, अपना काम में लागल लोग सभ वगैरह बिसय के फोटोग्राफी) करि चुकल बाड़ी। करोल, अमेरिका के सज्जो 50 ठो राज्यन में फोटोग्राफी करि के 21वीं सदी के सुरुआती दौर के एगो रिकार्ड बनावे वाली फोटोग्राफर बाड़ी।
नारियल पानी
नारियल पानी नारियल के फर के भीतर मौजूद पानी हवे जेकर इस्तेमाल सीधे पिए वाला चीज के रूप में होला। एकदम नया हरियर नारियल के ढाभ कहल जाला आ एकरा के सीधे नारियल के एक माथ काट के स्ट्रा लगा पियल जा सके ला जबकि पाकल नारियल के खोल के भीतर जे पानी होला ओकरा के भी पियल जा सके ला। गरम देसन में डाभ के पानी एगो बहुल चलनसार पेय हवे।
बनस्पति बिज्ञान के हिसाब से देखल जाय तब ई पानी नारियल के नया पौधा जामे से पहिले अंदर की ओर निकले वाला अँखुआ (इंडोस्पर्म) के सपोर्ट करे के कामे आवे ला।
अष्टिमी
अष्टिमी (अष्टमी) हिंदू पतरा (हिंदू कैलेंडर) में अठईं तिथी होला जे सत्तिमी के अगिला दिने आ नउमी के पहिले आवे ला। ईहो तिथी महीना में दू बेर आवे ले, अन्हार के पाख में आ अँजोर के पाख में।
ज्योतिष आ खगोलबिद्या के हिसाब से एह दिन चंद्रमा आ सुरुज के बीचा में 90 आ 270 डिग्री के कोण बने ला आ चंद्रमा के कला देखल जाय तब एही दिन चंद्रमा ठीक आधा देखलाई पड़े ला। यूरोपीय खगोलिकी के हिसाब से देखल जाय तब अँजोर के अष्टिमी से अन्हार के अष्टिमी ले के चंद्रमा के गिब्बस मून कहल जाला (एह दौरान चनरमा के आधा से बेसी हिस्सा देखलाई पड़े ला) आ एकरे उल्टा अन्हार के अष्टिमी से अँजोर के अष्टिमी ले के चंद्रमा के क्रीसेंट मून कहल जाला।
अनाड़ी
अनाड़ी साल 1993 में आइल एगो हिंदी-भाषा के फिलिम रहल। एह फिलिम के कहानी दक्खिन भारत के फिलिम प आधारित रहल आ एकरे पहिले एप्पर तमिल आ तेलुगु में फिलिम बन चुकल रहल।
एह फिलिम में मुख्य भूमिका में वेंकटेश आ करिश्मा कपूर रहल लोग।
कथा
खिसा जमींदारी के दुनिया मे एगो लइकी, राज नंदिनी के जनम से शुरू होला। जमींदारन के हर शब्द गाँव के लोगन लागी कानून बा। तीन भाई नंदिनी के आपन लइकी लेखा पोसलें काहे कि ऊ लोग के माइ-बाबू के मृत्यु हो गइल रहे। 5 साल के उमिर मे, एगो ज्योतिषी भविष्यवाणी करेला के नंदिनी कुल मे बहुते खुशी आनी। बाकिर ओकर बियाह ओकर पसन से होई, ना कि ओकर बड़ भाइलोग के पसन से। अईसन होखे से रोके ला, ओकरा घर के सीमा के भीतर धइल गइल। ओकर पढ़ाई घरे प कराईल गइल आ जब उ बहरा जाले, तऽ सभ मरद लोग मे नंदिनी से लुकावे के चेतावनी दे दिहल जात रहे।
राज नंदिनी (करिश्मा कपूर) युवावस्था ले पहुंच गइली। ओकर आस-पास के कुछ पुरुष, सेवा कर्मचारी आ ओकर अंगरक्षक लोग बा। एह बीचे एगो लईका सीधा-सीधा हाली बातन मे आवे वाला, रामा (वेंकटेश) गाँव मे गीत गाकर समय बितावत रहे। ऊ कबो बिद्यालय ना गइल रहे। ओकरा ओकर बिधवा माइ सावित्री (राखी गुलज़ार) पोसले रही। एक दिन अंगरक्षक रामा से लड़ाई कइल लोग आ ऊ ओकनी के मार देला। रामा के भोलपन आ युद्ध कौशल से प्रभावित, नंदिनी के भाई रामा के नंदिनी के अंगरक्षक आ बावरची के रूप मे धऽ लेल लोग। एह बीच, नंदिनी, स्वतंत्रता मे कमी से नाराज भइल चालू कर देलस। ऊ रामा के आपन भाइयन के ज्ञान के बिना गाँव घुमावे के कहलस। रामा ओकर बात मान के ओकरा गाँवे घूमावे ले गइल, जेकरा चलते नंदिनी बेमार पड़ गइल। नंदिनी के बेमार होवे ला रामा को दोसी बता के ओकर भाई लोग ओकरा मारे लागल। नंदिनी, जे अब रामा के पसन कइल चालू कर दिहले रहे, ओकरा एह बात के खराब लागल। नंदिनी के पता लागल के ओकरा रामा से प्यार हो गइल बा।
एक दिन, एगो कर्मचारी नंदिनी के भाइयन के नाया कारखाना के उद्घाटन प मारे के षड्यंत्र कइलस। रामा साज़िश के सुनि लिहलस, आ नंदिनी के बचावे के एगो हताश प्रयास मे, ओकरा सार्वजनिक रूप से छूवलस। ओकर भाई लोग खिसिया गइल। ऊ लोग ओकरा मार के मरे मरे कई दिहलस। जब रामा ओके बतवलस तऽ ओकर भाई लोग के लाज लागल। रामा नौकरी छोड़ देलस। एक रात नांदिनी रामा से मिलल आ रामा के आपन गर्दन के चारो पटी मंगलसूत्र बान्हे के कहलस जे ओकरा ओकर भाइयन से बचाई। रामा, एह प्रक्रिया के पवित्रता के बे जाने, जईसन कहल गइल कई दिहलस। ऊ इ ना जानत रहे जे अब ऊ बियाहल बा। ऊ काम प लौट जाता आ नंदिनी के जिनगी बचावे ला भाइ लोग ओकर सम्मान कइलस। नंदिनी आपन मरद के देख भाल करे मे आपन भउजाई लोग के नकल कइल चालू कई दिहलस। नंदिनी के पता लागल जे ओकर भाई ओकर बियाह करावे के सोचत बा लोग। ऊ रामा के बतवलस की ओकर बियाह हो गइल बा। राम बुझे से मना कर देलस आ आपन माइ लगे चलि गइल। भाइयन के पता लागल त उ लोग रामा के माई के अपमानित करे के प्रयास कइलस जेसे उ बतावस कि ओकर बेटा केने लुकाइल बा। ओकर बेटा ओहिजा आ के आपन माई के बचवलस आ ऊ लोग के मुआ दिहलस। रामा आपन मेहरारू के बचावे ला दउगल आ गाना गा के ओकरा फेर से जिया दिहलस।
संगीत
संगीत आनंद-मिलिंद द्वारा दिया गया है और बोल समीर के हैं।
भोजपुरी गीत संगीत
भोजपुरी गाना आ संगीत भारत आ नेपाल के भोजपुरी क्षेत्र आ कुछ अउरी देसन में जहाँ भोजपुरी भाषा बोलल जाले, के संस्कृति के हिस्सा हवें। भोजपुरी संगीत के उत्पत्ती उत्तर भारतीय हिंदुस्तानी संगीत से बतावल जाला। नाथ पंथ के साहित्य में मौजूद गीत आ कबीरदास के निर्गुन सभ के गायकी से भोजपुरी संगीत में साहित्यिक गीतन के शुरूआत होला आ भोजपुरी लोकगीत प्राचीन परंपरा के उपज हवें। पुराना जमाना के भोजपुरी लोकगीत के साथे-साथ आधुनिक आ वर्तमान समय में भोजपुरी गाना सभ के ब्यापक चलन बा। जहाँ एक ओर भोजपुरी में संस्कार गीत, मौसमी लोकगीत, आ बिबिध जाति के लोगन के लोकगीत पुराना परंपरा के साथे चल आ रहल बाड़ें, नया ज़माना में भोजपुरी फिलिम सभ के गीत आ भोजपुरी गाना के एल्बम सभ ब्यापक चलन में बाड़ें। वर्तमान समय में भोजपुरी गाना सभ में अश्लीलता एगो प्रमुख बिसेसता आ मुद्दा बा; एकरा चलते सस्ता पापुलरिटी हासिल करे वाला लोग भी बा आ एह चलन के बिरोध करे वाला लोग भी आवाज उठावत बा।
कैथी (बहुअर्थी)
कैथी शब्द के नीचे दिहल कई अरथ हो सके लें।
कैथी - उत्तर प्रदेश आ बिहार में प्रचलित एगो लिखाई के सिस्टम (लिपि) जवना में भोजपुरी लिखल जाय।
इनफ्लो (हाइड्रोलॉजी)
इनफ्लो (अंग्रेजी:Inflow) हाइड्रोलॉजी में कौनों पानी के भंडार में पानी के आगम के कहल जाला। उदाहरण खातिर कौनों झील में अगर नद्दी आ के गिरत होखे त ओह नद्दी द्वारा ले आ के गिरावल पानी ओह झील खातिर इनफ्लो कहाई। आसान भाषा में इनफ्लो के मतलब ओह स्रोत से बा जवना से पानी के आगम होला, उदाहरण खातिर बरखा के पानी बह के आवे या बर्फ़ के पानी पघिल के आवे त इनफ्लो क्रम से बरखा आ बर्फ़ कहाई।
फोर सीजंस होटल, मुंबई
इतिहास
इ 37 महला इमारत 2008 में बन के तैयार भइल, एकर डिजाइन होंग की लोहान एसोसिएट्स नांव की कम्पनी की तरफ से जॉन अर्ज़ारियन द्वारा तैयार कइल गइल रहे. ए होटल क इंटीरियर बिलकी लीनस द्वारा डिज़ाइन कइल बा. एकर निमार्ण कार्य में कुल डेढ़ साल लागल. एकर 37 मंजिल क टावर बनवले में एक साल से कम समय लागल जवन की भारत में ऐसन इमारतन की निमार्ण कार्य क एगो रिकॉर्ड ह.
रेस्तरां
ए होटल में निम्नलिखित रेस्तरां बान स.
श्री हरिकुल नमुना उच्च माध्यमिक बिद्यालय
श्री हरिकुल नमुना उच्च माध्यमिक बिद्यालय नेपाल के झापा जिला में एक ठो बिद्यालय बा।
एड्रेनेलिन
एड्रेनेलिन (Adrenaline) जेकरा के एपिनेफ्राइन (Epinephrine) के नाँव से भी जानल जाला, एगो हार्मोन आ दवाई हवे। ई शरीर के विसरल फंक्शन, मने कि अपने आप संचालित होखे वाला अंदरूनी क्रिया सभ, जइसे कि साँस लिहल वगैरह के रेगुलेट करे ला। शरीर में आमतौर प एकर उत्पादन एड्रेनेलिन ग्लैंड में होला आ कुछ मात्रा में ई मेडुला ऑब्लांगाटा के न्यूरान सभ द्वारा उत्पादित कइल जाला। ई हार्मोन के रूप में, लड़े-चाहे-भागे के रिस्पांस में बहुत महत्व के भूमिका वाला चीज हवे, मांसपेशी सभ में खून के बहाव बढ़ा के, दिल के धड़के के गति तेज क के, आँख के पुतरी में फइलाव ले आ के आ खून में शुगर के लेवल रेगुलेट क के ई आपन काम करे ला। ई हार्मोन कई जानवर सभ में पावल जाला आ कुक एक कोशिका वाला जीव सभ में भी मिले ला। पोलैंड के फिजियोलॉजिस्ट नेपोलियन सायबुल्सकी पहिली बेर एकरा के 1895 में आइसोलेट करे में सफल भइल रहलें।
सोवियत यूनियन
सोवियत यूनियन चाहे सोवियत संघ, ऑफिशियल नाँव यूनियन ऑफ़ सोवियत सोशलिस्ट रिपब्लिक्स (अरथ:सोवियत समाजवादी रिपब्लिक सब के संघ) संछेप में यूएसएसआर एगो समाजवादी राज्य रहे जे यूरेशिया (यूरोप आ एशिया) महादीप में 1922 से 1991 से अस्तित्व में रहल। ई बस नाँव भर खातिर फेडरल यूनियन रहल काहें की कई गो राष्ट्रीय रिपब्लिक सभ में रूसी एसऍफ़एसआर सभसे पर्भावशाली रहल आ सत्ता एकरे राजधानी मास्को में बहुत बेसी केंद्रित रहल, एकरे अंतिम सालन ले।ई सिंगल पार्टी वाला राज्य रहल जहाँ सोवियत यूनियन के कम्युनिस्ट पार्टी के शासन रहल। मास्को सभसे बड़ शहर आ सत्ता के केंद्र रहल; अउरी महत्त्व वाला शहर सभ में लेनिनग्राद (रूसी एसएफएसआर), कीएव (यूक्रेनियाई एसएसआर), मिन्स्क (बेलारूसी एसएसआर), ताशकंद (उज्बेक एसएसआर) अल्मा-अता (कजाक एसएसआर) आ नोवोसिबिर्स्क (रूसी एसएफएसआर) रहलें। ई दुनिया के सभसे बड़हन देस रहल जेकर कुल रकबा ओह ज़माना में 22,402,200 वर्ग किलोमीटर से बेसी रहल आ ई इगारह गो टाइम जोन सभ में आवे ।
कैरेबियाई हिंदुस्तानी
कैरेबियाई हिंदुस्तानी चाहे कैरेबियन हिंदुस्तानी एगो इंडो आर्यन परिवार के भाषा हवे जे इंडो-कैरेबियन लोग द्वारा बोलल जाले। ई भाषा मुख्य रूप से भोजपुरी पर आधारित हवे आ अवधी के परभाव लिहले हवे। भारतीय उपमहादीप में मजूरी खातिर आइल लोग एह भाषा के बोले। ई फिजी हिंदी आ मॉरिशस आ दक्खिन अफिरका में बोलल जाए वाली हिंदुस्तानी से संबंधित भाषा हवे जिनहन के उत्पत्ती भी एही तरीका से भइल हवे।
कजाक भाषा
कजाक भाषा एगो तुर्की समूह के भाषा बाटे जवन कजाकिस्तान के सरकारी भाषा बाटे आ कुछ अउरी आसपास के इलाका सभ में बोलल जाले।
मैंगकूट टाइफून (2018)
मैंगकूट टाइफून (Typhoon Mangkhut) जेकरा के फिलीपींस में टाइफून ऑम्पौंग (Ompong) कहल जा रहल बा, एगो ताकतवर चक्रवाती तूफान बा जे 15 सितंबर 2018 के फिलिपींस के काग्यान में जमीन से टकराइल। एकरे पहिले, एकर निर्माण 7 सितंबर के भइल आ ई अपना चरम तेजी पर 12 सितंबर के रहल। आगे बढ़ के एकरा के दक्खिनी चीन से भी टकराए के संका बतावल गइल बा। अभिन ले जान माल के नोकसान के कौनों ठोस जानकारी नइखे मिलल।
ई तूफान, कुछ स्रोत के मोताबिक एह साल 2018 के सभसे तेज तूफान बा।
बनारस राज
बनारस राज चाहे बनारस रियासत भारत में अंग्रेजी राज के समय में एगो राजघराना रहल जेकर केंद्र बनारस शहर रहे। 15 अक्टूबर 1948 के एह राज के अंतिम राजा भारत संघ में एह राज के बिलय करे के पत्र पर दस्खत कइलेन।
राजा बनारस के इहाँ क जनता भगवान् शिव के अवतार माने ला। ई एह शहर के सांस्कृतिक धार्मिक नेता होलें आ कई सारा आयोजन सभ के सुरुआत में हिस्सा लेवे लें। भारत के आज़ादी के बाद अंतिम राजा विभूति नारायण सिंह भारत में विलय के कागज पर दसखत कइलेन; ई बनारस राज के 88वाँ राजा रहलें; 25 दिसंबर 2000 के इनके निधन भ गइल।
झरना
झरना (waterfall) अइसन थलरूप होला जहाँ कौनों नदी के पानी ऊँचाई से अचानक नीचे गिरे ला। झरना से कम ढाल वाला, बाकी तब्बो बहुत मजिगर तेज बहाव वाला थलरूप के अंग्रेजी में रैपिड के नाँव से जानल जाला। झरना के रूप कई किसिम के हो सके ला - ई एकही सिंगल धारा के रूप में हो सके ला भा कई गो धारा में छितरा के गिरे वाला (कैस्केड झरना) हो सके ला; एक्के बेर में पूरा पानी ऊपर से नीचे आवे वाला (सिंगल ड्रॉप) वाला हो सके ला चाहे कई खंड  में नीचे गिरे वाला (सीढ़ीदार झरना) हो सके ला।
भूगोलीय चक्र चाहे नदी कटाव चक्र, में झरना के नदी के युवाअवस्था के थलरूप मानल जाला। इहो मानल जाला कि आमतौर पर झरना छोट-छोट जलधारा आ नद्दी सभ के बिसेस्ता हवे, हालाँकि, कुछ बहुत बिसाल नदी सभ भी झरना बनावे लीं जइसे कि नियाग्रा झरना।
ऊपर से नीचे के आधार तक ले के पूरा ऊँचाई के आधार पर दक्खिन अफ्रीका के तुगेला झरना आ सिंगल ड्राप ऊँचाई के आधार पर वेनेजुएला के एंजेल झरना दुनियाँ के सभसे ऊँच झरना बाड़ें। भारत के सभसे ऊँच सिंगल ड्राप झरना कुंचिकल झरना हवे। दुनियाँ के सभसे बिसाल झरना जमीन पर ना बलुक समुंदर के भीतर डेनमार्क जलजोड़ के झरना हवे।
निर्माण
झरना के निर्माण कई कारन से हो सके ला। आमतौर पर एह थलरूप में निर्माण नदी भा जलधारा के रस्ता में कौनों किसिम के बेवधान (ढाल के अचानक बदलाव) के रूप में होला जेकर कई तरह के कारन हो सके लें।
नदी के रास्ता में आवे वाली कड़ेर आ मुलायम चट्टान के अगल बगल पावल जाए से बने लें जहाँ मुलायम चट्टान जल्दी कट के बह जाले आ कड़ेरकी चट्टान बचल रह जाले जेकरा ऊपर से पानी खड़ा-खड़ा नीचे के ओर गिरे ला। एकरे अलावा अउरी कई तरह के कारन से झरना के निर्माण हो सके ला।
आकृति आ ज्यामिति के आधार पर
अइसन झरना जेह में पानी एकदम से सीधा नीचे के ओर गिरे आ पाछे के चट्टान रुपी देवाल से बहुत संपर्क न रहे। एह अरथ के अनुसार ई लटक झरना भी कहल जा सके ला। प्लंज (plunge) के मतलब होला गोता चाहे डुबकी लगावल; एह झरना में अइसन बुझाला कि पानी ऊपर से नीचे आवत बा आ नीचे बनल कुंड में गोता लगा रहल बाटे। निचवाँ जवन गड़हा भा कुंड बन गइल होला ओकरा के प्लंज पूल कहल जाला। हॉर्सटेल के मतलब हवे घोड़ा के पोंछ। एह झरना सभ के आकृति अइसन होला कि दूर से देखले पर घोड़ा के पोंछ नियर बुझालें; ऊपरी हिस्सा में पातर बाकी नीचे आवे पर चौड़ाई में कुछ बिस्तार होखत जाला। पंचबाउल (punchbowl) के अंग्रेजी में अरथ होला खरल (छोट ओखर) जेह में मसाला ओसाला कूटल जाला। इनहन में पानी के गिराव अइसन होखे ला जे देखे पर बुझाला कि ओखर चाहे खरल में मूसर नियर पानी गिर रहल बाटे। स्लाइड के अरथ होला पार्क में लरिकन के खेले खातिर बनावल गइल फिसलनी जेहपर एक ओर से सीढ़ी से चढ़ के दुसरे ओर ढाल पर सरक के तेजी से नीचे आवे लें। झरना सभ के एह परकार में ढाल बहुत खड़ा ना होखे ला आ पानी लगभग हमेशा अपना पाछे के देवाल से सट के बहे ला। हालांकि, इनहन में पानी के बहाव, ऊँचाई आ पानी के मात्रा रैपिड्स से बेसी होखे ला। स्लाइड के एगो परकार कहल जा सके ला। शूट के अरथ होला फिसलनी जे सँकेत आकृती के होखे। पानी एह संकरा चैनल नियर हिस्सा से हो के गुजरे ला आ बहुत तेजी से खतरनाक बहाव वाला हो सके ला। फीता के आकृति के झरना जेह में बहुत पातर धारा ऊपर से नीचे गिरे। अंग्रेजी में रिबन (ribbon) माने फीता होला। पंखा नियर आकृति बनावे वाला झरना। जइसे हॉर्सटेल झरना में नीचे आवे पर पानी के चौड़ाई बढ़े ला, एह झरना सभ में ई अतना बढ़ जाला कि पूरा आकृति पंखा नियर बुझाए लागे ला। इनहन के सीढ़ीदार झरना कहल जाला। पानी एकही बेर में ऊपर से नीचे ना आ जाला बलुक चट्टान सभ के स्थिति अइसन होखे ला की कई गो सीढ़ी सभ से उतरे नियर तस्वीर बने ले। पानी एगो धारा भा लगातार चौड़ाई वाला बहाव के रूप में ना होखे ला बलुक कई टुकड़ा में बाँट के बहे ला। पानी कई धारा में बंटे ला आ फिर जुड़े ला। मने कि अइसन झरना जेह में चाकर छितराइल रास्ता में बीचा बीचा में चट्टान के उभार देखाई पड़े। इनहन के छितरा झरना कहल जा सके ला। इनहन के रैंप चाहे लेज़ झरना भी कहल जाला। पानी सीधा एगो खड़ा देवाल नियर ढाल से नीचे गिरे ला। अगर ऊँचाई बहुत न होखे, पानी के बहाव के चौड़ाई आ ऊँचाई दुनों लगभग बरोबर होखे तब इनहन के क्लासिकल ब्लॉक झरना चाहे रेक्टैंगुलर (आयताकार, चौखूंटा के आकृति के) झरना भी कहल जाला। कैटरैक्ट झरना अइसन झरना होखे लें जे बहुत बिसाल होखें आ जिनहन में बहुत भारी मात्रा में पानी के बहाव होखे। एह भारी बहाव आ बिसाल झरना सभ में ऊपर से पानी के गिरे के कारन धुआँसा नियर बन जाला; अइसन बुझाला कि झरना के बीच में बादर बन गइल बाटे आ इनहन में नीचे के इलाका में बरखा होखे नियर महसूस हो सके ला। कैटरेक्ट (caterect) शब्द के अंग्रेजी में अरथ होला मोतियाबिंद, जेह में आँख के पुतरी के बीचा में धुंधला उज्जर चीन्हा नियर बन जाला; हालाँकि, एह अरथ के एह किसिम के झरना से कौनों संबंध बा कि ना ई बतावल मुश्किल बाटे। कुछ जगह कैटरेक्ट (cateract) इस्पेलिंग से इनहन के नाँव मिले ला आ ई बतावल जाला कि अंग्रेजी में ई यूनानी भाषा से आइल हवे जहाँ मूल अरथ "नीचे की ओर बहाव" होला।
ई नाँव, कैटरेक्ट्स खास झरनो सभ के नाँव हवे जे अफिरका के महान नील नदी के ऊपरी हिस्सा से ले के निचला हिस्सा में कई जगह बने लें। इनहन के नील नदी के कैटरेक्ट्स कहले जाला। हालाँकि, कुछ बिद्वान लोग नील नदी के एह झरना सभ के झरने ना माने ला बलुक रैपिड्स के श्रेणी में रखे ला। एकरे अलावा अमेरिका में टेनेसी आ इंडियाना प्रांतन में कैटरेक्ट (cateract) नाँव के झरना बाड़ें।
बर्गीकरण में समस्या
कई किताबन में झरना सभ एह बर्गीकरण के बारे में भी चर्चा कइल गइल बा की इनहन में अंतर कइल मुश्किल हो सके ला।
अउरी दूसर आधार सभ
आकृति चाहे ज्योमेट्री के अलावा, झरना सभ के कई गो अउरी दूसर आधार सभ पर प्रकार में बाँटल जा सके ला।
सभसे ऊँच झरना सभ
''पूरा लिस्ट अंग्रेजी में देखल जाय: List of waterfalls by height झरना सभ के ऊँचाई नापे के दू गो तरीका हो सके ला: ओभरआल ऊँचाई, मने की सभसे ऊपर से ले के झरना के निचला हिस्सा तक ले के ऊँचाई; आ सिंगल ड्राप ऊँचाई, मने कि झरना सीढ़ीदार होखे तब सभसे ऊँच खंड के ऊँचाई। नीचे दुनों आधार पर बिस्व के ऊँच पाँच-पाँच गो झरना दिहल गइल बाड़ें:
नॉर्डिक देश
नॉर्डिक देश (Nordic countries) चाहे नार्डिक देस, उत्तरी यूरोप आ उत्तर अटलांटिक में एगो भूगोलीय आ सांस्कृतिक इलाका हवे जेह में डेनमार्क, फिनलैंड, आइसलैंड, नार्वे आ स्वीडन नियर संप्रभु देश सभ के अलावा फैरो आइलैंड, ग्रीनलैंड नियर खुदशासित राज्य क्षेत्र आ ओलांद खुदशासित प्रदेश आवे लें।
1962 में भइल हेल्सिंकी संधि के अनुसार एह देस आ राज्यक्षेत्र सभ में आपसी सहकार बाटे जे नॉर्डिक काउंसिल के नाम से जानल जाला आ नॉर्डिक काउंसिल ऑफ़ मिनिस्टर्स के गठन भइल हवे।
एह इलाका के लगभग तीन-चउथाई लोग उत्तर जर्मनिक लोग हवे, एकरे बाद फिन लोग आवे ला; ग्रीनलैंड के इनुइट लोग, सामी लोग आ अउरी हालिया बाहर से आ के बसल लोग अन्य मानव नृजाती के बाटे।
डेंगू
डेंगू चाहे डेंगू बोखर (Dengue fever; हिंदी में: डेंगू ज्वर) मच्छर से फइले वाली एक किसिम के गरम-इलाकाई बेमारी हवे जे डेंगू वाइरस के कारन होखे ले। एकर लच्छन आमतौर पर तीन से चउदह दिन के भीतर प्रकट होखे लें जेह में, तेज जर-बोखार, कपार दरद, उल्टी होखल, मांसपेशी आ हड्डी के जोड़ में दरद अउरी चमड़ा पर खास किसिम के चकत्ता भा लाली मुख्य लच्छन हवें। आमतौर पर दू दिन से एक हप्ता के भीतर ठीक होखे शुरू हो जाला, कुछ केस में ई दू तरह के होला घातक खूनी डेंगू जेह में खून के रिसाव होला आ प्लेटलेट्स के कमी हो जाला आ प्लाज्मा के रिसाव होखे लागे ला; दुसरा केस में, जेकरा के डेंगू शॉक सिंड्रोम कहल जाला बहुत घातक लेवल ले ब्लड प्रेशर गिर के लो हो जाला।
कवरत्ती
कवरत्ती भारत के दीपसमूह लक्षदीप के हिस्सा हवे आ इहाँ के राजधानी हवे। सहर आ दीप दुनों के एकही नाँव से बोलावल जाला। एकरा के स्मार्ट सिटी बनावे खातिर बीछल गइल बाटे।
मंगोलियन भाषा
मंगोलियन भाषा प्रमुख रूप से मंगोलिया में बोलल जाए वाली आ इहाँ के सरकारी भाषा बाटे।
लउरिया (बिधानसभा क्षेत्र)
लउरिया भारत के बिहार राज्य के पच्छिम चंपारण जिला मे एगो बिधानसभा क्षेत्र हऽ।
ई वाल्मीकि नगर लोकसभा क्षेत्र के छव गो बिधानसभा क्षेत्रन मे से एगो बा। साल 2008 से बिहार के 243 गो बिधानसभा क्षेत्रन मे से एकर क्रमांक 5 हऽ।
शहरी क्षेत्र
शहरी क्षेत्र या नगरीय क्षेत्र मानव बस्ती ह जहाँ जनसंख्या घनत्व अधिक होला आ आधारभूत संरचना से बनल निर्मित वातावरण होखेला। शहरी क्षेत्र शहरीकरण कर के बनावल गइल होखेला आ शहरी आकृति विज्ञान द्वारा शहर, कस्बा, महानगर, उपनगर आदि में वर्गीकरण करल गइल होखेला। शहरिवाद में, देहात जइसे की गाँव के विरोधाभास होला आ शहरी समाजशास्त्र प्राकृतिक वातावरण के विरोधाभास होला। शहरी क्रांति के वक्त बहुत पहिले बनावल गइल शुरू के शहर आज के वर्तमान शहरी नियोजन के साथ मानव सभ्यता के आधार बन गइल। प्राकृतिक संसाधन सभ के शोषण अउर दूसर मानव गतिविधियन के कारण पर्यावरण पर मानव प्रभाव पड़ल।
शहरी क्षेत्र बनावल जाला शहरीकरण कर के ओकर विकास करल जाला। जनसंख्या घनत्व के विश्लेषण आ शहरी फैलाव के साथ विभिन्न उद्देश्य खातिर शहरी क्षेत्र के मूल्यांकन या नाप-तौल करल जाले।
ताजिक भाषा
ताजिक भाषा मध्य-एशिया के एगो प्रमुख भाषा बाटे जवन ताजिकिस्तान के सरकारी भाषा बा।
मिस यूनिवर्स
ब्रह्माण्ड सुन्नरी (अंग्रेजी: Miss Universe; मिस यूनिवर्स) एगो साल भर प होखे वला सौंदर्य प्रतिजोगिता हऽ, जेकरा अमेरिका के एगो संस्था, जेकर नांव मिस यूनिवर्स ऑर्गनाइजेशन हऽ, करवावेला।
भारत के हरनाज़ संधू, साल 2021 के मिस यूनिवार्स बिजेता बाड़ी।
रोगकारी
पैथोजेन शब्द के इस्तेमाल 1880 से शुरू भइल आ अइसन सूछ्मजीव सभ खाती एकर प्रयोग होखे जे दुसरे जीव के शरीर में घुस के ओकरा के बेमार कइ दें। एह में बैक्टीरिया, वायरस, प्रोटोजोआ, फंगस वगैरह सभ सामिल बाड़ें।
तिरंगा (फिलिम)
तिरंगा के संगीतकार लक्ष्मीकांत–प्यारेलाल के जोड़ी रहल आ गीत लिखे के जिम्मेदारी संतोष आनंद के रहल। ई फिलिम 29 जनवरी 1993 के रिलीज भइल।
संगीत
संगीतकार - लक्ष्मीकांत-प्यारेलाल गीतकार - संतोष आनंद
मानसून ट्रफ
मानसून ट्रफ़ (monsoon trough) पच्छिमी प्रशांत महासागर में इंटरट्रॉपिकल कन्वर्जेन्स जोन के एगो हिस्सा हवे, जइसन कि समुद्र तल पर मिनिमम हवादाब देखलावे वाला चित्र में में एगो लाइन से देखावल गइल बाटे, एकर मतलब कि ई दू ओर से आवे वाली हवा सभ के एकट्ठा हो के मिले वाला जोन, कन्वर्जेन्स जोन, हवे; ई हवा उत्तरी आ दक्खिनी गोलार्ध से आवे लीं आ इनहन के ट्रेड विंड भा बैस्विक पुरुआ हवा कहल जाला।
एह टर्मावली मानसून ट्रफ़ के आम चलन में सभसे बेसी इस्तेमाल पच्छिमी प्रशांत महासागर के मानसूनी इलाका सभ मेंहोखे ला जईसे की एशिया के आसपास के इलाका आ आस्ट्रेलिया। आइटीसीजेड.मानसून ट्रफ़ के ई जगह बदलाव भा माइग्रेशन जब कौनों इलाका के जमीनी हिस्सा पर होखे ला तब ओह क्षेत्र में सालाना बरसात के सीजन आवे ला। एही मानसून ट्रफ़ के इर्दगिर्द कम दबाव वाला क्षेत्र (डिप्रेसन) सभ आ उष्णकटिबंधी चक्रवात सभ के उतपत्ती होखे ला जे सालभर के कुल बरखा के बहुत सारा हिस्सा कुछे दिनन में बरसा देवे लें।
बिदेसिया (तमासा)
बिदेसिया (कैथी: 𑂥𑂱𑂠𑂵𑂮𑂱𑂨𑂰) चाहे बहरा बहार भिखारी ठाकुर के लिखल एगो भोजपुरी तमासा हऽ। ई भिखारी ठाकुर के गरीबी, पलायन आ नारी सशक्तिकरण प लिखल नाटक सभ मे से एगो बा। ई नाटक आपन ख्यती के चलते एगो भोजपुरी भाषा के एगो नाट्य शैली बनि गइल, आ दोसरो भाषा मे एह शैली मे तमासा लिखाइल, ओह घड़ी के बिद्वान लोग एकर प्रसिद्धि के तुलना रामायण से कईल बा।
एह तमासा मे उनइसवा सताबदी के भोजपुरी समाज मे मेहरारुन के दुरदसा के देखावल गइल बा। एह नाटक के 1917 मे लिखल गइल रहे।
नांव
एकरा पहिलका बेरा कलजुग प्रेम नांव से परकासित कईल गइल रहे, फेर बहरा बहार नांव से छपाईल, बाकिर एकर बिदेसिया नांव के पाट के चलते ई एही नांव से परसिद्ध भइल।
इच्छाप्यारी नागिन
इच्छाप्यारी नागिन एगो भारतीय हिंदी धारावाहिक हवे जेवन सब टीवी पर प्रसारित हो रहल बा। एकर निर्माता सिद्धार्थ मल्होत्रा बाड़ें।
मुकाबला (फिलिम)
मुकाबला 1993 में आइल हिंदी भाषा के फिलिम बा। एह फिलिम के डाइरेक्टर टी रामा राव रहलें आ फिलिम में मुख्य भूमिका में गोविंदा, आदित्य पंचोली आ परेश रावल के मुख्य भूमिका रहल आ करिश्मा कपूर हिरोइन के रूप में रहली।
घरेलू हवाईअड्डा
घरेलू हवाईअड्डा (domestic airport) अइसन हवाईअड्डा होलें जे देस के भितरें आवागमन खातिर इस्तेमाल होखे लें। इनहन के अंतर्देशीय हवाईअड्डा भी कहल जाला। हालाँकि, इंटरनेशनल हवाईअड्डा सभ पर भी अलगा से घरेलू टर्मिनल हो सके लें जिनहन के इस्तेमाल घरेलू फ़्लाइट सभ खातिर होखे ला।
राममोहन राय
राजा राममोहन राय (22 मई 1772 — 27 सितंबर 1833) ब्रह्म समाज के संस्थापक लोगन में रहलें, सामाजिक-धार्मिक सुधार के आंदोलन के अगुआ नेता लोग में रहलें आ इनके परभाव भारतीय उपमहादीप के तत्कालीन राजनीति, पब्लिक प्रशासन, शिक्षा आ धर्म के क्षेत्र में ब्यापक रूप से पड़ल। बादशाह दूसरा अकबर इनका राजा के खिताब दिहले रहलें जे बाद में लगभग इनके नाँवे के हिस्सा बन गइल। सती प्रथा आ बाल विवाह के खतम करे में इनके बहुत योगदान रहल। कई इतिहासकार लोग इनका के "बंगाल के पुनर्जागरण (बंगाल रिनासां) के जनक" माने ला।
2004 में बीबीसी के करावल एगो रायगणना (ओपिनियन पोल) में अब तक के सभसे महान बंगाली लोगन में इनका के दसवाँ अस्थान मिलल रहे।
शुरुआती जिनगी
रामोहन रॉय के जनम ब्रिटिश शासन के बंगाल प्रेसिडेंसी के हुगली जिला में राधानगर में भइल रहे। इनके परिवार राढ़ी कुलीन ब्राह्मण परिवार रहे। कुलीन मने कि ओह छह गो ब्राह्मण लोगन के बंसज, जिनहन लोगन के 12वीं सदी में बल्लाल सेन कन्नौज से ले आ के इहाँ बसवले रहलें। एह बंसज लोग में से राढ़ी के कुलीन लोग 19 वीं सदी में कई गो बियाह करे आ दहेज पर निर्भर रहे खाती बदनाम रहे। राममोहन राय के पिताजी, रमाकांत, वैष्णव रहलें आ इनके महतारी तारिणी देवी शैव परिवार से रहली। राममोहन राय के जनम के तिथि 22 मई 1772 मानल जाला।
जान की बाज़ी
जान की बाज़ी 1985 के हिंदी भाषा के फिलिम ह। फिलिम में संजय दत्त, अनीता राज अउरी अनुराधा पटेल मुख्य कलाकार रहलें। एकर निर्देशन अजय कश्यप कइले रहलें आ ई गीत "आते आते तेरी याद आ गई" खातिर मशहूर बा।